Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1418

(5) Miután a Tanács a költségvetési tervezetet a Bizottsággal és – amennyiben indokolt – a többi érintett intézménnyel megtárgyalta, minősített többséggel megváltoztathatja a Közgyűlés által elfogadott bármely módosítást, és szintén minősített többséggel állást foglal az utóbbi által javasolt változtatásokról. A költségvetési tervezetet a Tanács által elfogadott változtatási javaslatok alapján módosítják. Ha a Tanács a költségvetési tervezet előterjesztésétől számított 15 napon belül a Közgyűlés által elfogadott egyik módosítást sem változtatja meg, és, ha a Közgyűlés által javasolt változtatások elfogadásra kerülnek, a költségvetést véglegesen elfogadottnak kell tekinteni. A Tanács tájékoztatja a Közgyűlést arról, hogy egyik módosítását sem változtatta meg, és, hogy a javasolt változtatások elfogadásra kerültek. Ha a határidőn belül a Tanács a Közgyűlés által elfogadott módosítások közül egyet vagy többet megváltoztat, illetve, ha a Közgyűlés által javasolt változtatások elutasításra kerültek, a költségvetési tervezetet ismét meg kell küldeni a Közgyűlésnek. A Tanács tájékoztatja a Közgyűlést tanácskozásainak eredményéről.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes